open-index/open-wikipedia-markdown huggingface dataset:
F5 (yhtye)

**F5** on entisen Megadeth-basisti David Ellefsonin vuonna 2004 perustama hard rock/heavy metal -yhtye. Sen ensimmäinen albumi *[[A Drug for All Seasons]]* ilmestyi vuonna 2005 ja seuraaja *[[The Reckoning (F5)|The Reckoning]]* 20. elokuuta 2008.

## Jäsenet
### Nykyiset jäsenet
*Dale Steele – laulu (2003–)
*Steve Conley – kitara (2003–)
*John Davis – kitara (2003–)
*David Ellefson – basso (2003–2010)
*Jimmy DeGrasso – rummut (2007–2010)

### Entiset jäsenet
*Dave Small – rumpusetti (2003–2007)

## Diskografia
*
*

## Aiheesta muualla
*F5:n kotisivut
A Drug for All Seasons

**A Drug for All Seasons** on F5-yhtyeen ensimmäinen, vuonna 2004 ilmestynyt albumi.

## Kappaleet
#
#
#
#
#
#
#
#
#
#
#
#

## Kokoonpano
*Dale Steele – laulu
*Steve Conley – kitara
*John Davis – kitara
*David Ellefson – basso
*Dave Small - rummut

## Aiheesta muualla
*F5:n kotisivut
*Lue arvostelu "A Drug For All Seasonista"
Broken Flowers

**Broken Flowers**, myös *Broken flowers – särkyneet kukat* (epäv.) () on Jim Jarmuschin ohjaama, käsikirjoittama ja tuottama elokuva, joka sai ensi-iltansa elokuussa 2005.

Cannesin elokuvajuhlilla elokuva oli ehdolla Kultaisen palmun voittajaksi, ja voitti Grand Prix -palkinnon.

*Broken Flowers* on omistettu ranskalaiselle ohjaaja Jean Eustachelle. Elokuvan musiikin on säveltänyt etiopialainen Mulatu Astatke ja on tyyliltään ns. ethio-jazzia.

Elokuva edustaa Jarmuschin elokuvista eniten perinteistä tyyliä. Pääosaa ”Don Johnstonia” esittävä näyttelijä Bill Murray on taustaltaan koomikko. Elokuvan hahmo on ikuinen poikamies, jonka nimi viittaa *[[Miami Vice]]n* tähteen Don Johnsoniin. ”Johnston” saa nimettömän kirjeen, jossa kerrotaan hänellä olevan jo aikuisikään ehtinyt poika. ”Johnston” lähtee etsimään entisiä naisystäviään löytääkseen pojan mahdollisen äidin.

## Rooleissa

## Arvioita
*[[Turun Sanomat|Turun Sanomien]]* Tapani Maskulan mukaan *Broken Flowers* on tragikomedia siitä, miten kauan sitten hyljättyä tai kadotettua rakkautta ei saa haikailemallakaan takaisin. Bill Murray on hänestä apaattisuudessaan sopiva hahmo Jarmuschin minimalistisen todellisuustajun tulkiksi. ”*Broken Flowers* ei pyri realistiseksi elokuvaksi, joten ei kannata ihmetellä millä keinoin hymytön, harmaantunut, äreä ja vähäpuheinen sohvaperuna on vietellyt viereensä lukemattoman määrän viehkeitä naikkosia.”

## Lähteet

## Aiheesta muualla
*
Mäkihypyn maailmancup 1987–1988

**Mäkihypyn maailmancup 1987–1988** käsitti 22 osakilpailua, joista kaksi peruttiin. Ensimmäinen osakilpailu pidettiin Thunder Bayssa Kanadassa 5. joulukuuta 1987 ja viimeinen osakilpailu Planicassa Jugoslaviassa 27. maaliskuuta 1988.

## Maailmancupin kymmenen eniten pisteitä kerännyttä hyppääjää

## Suomalaisten sijoitukset osakilpailuista
### Palkintosijoitukset
*Matti Nykänen 10 voittoa, 2 kakkossijaa
### Muut suomalaiset
*Ari-Pekka Nikkola 19. 41 pistettä
*Jari Puikkonen 20. 40 pistettä
*Tuomo Ylipulli 26. 30 pistettä
*Heikki Ylipulli 32. 26 pistettä
*Pekka Suorsa 35. 25 pistettä
*Kai Nokelainen 38. 22 pistettä
*Jouni Johansen 43. 17 pistettä
*Risto Laakkonen 47. 13 pistettä
*Anssi Nieminen 55. 8 pistettä
*Vesa Hakala 64. 5 pistettä
*Kimmo Kylmäaho 74. 1 piste

## Aiheesta muualla
*Tulokset FIS:n sivulla
Vesikuuntelu

**Vesikuuntelua** harjoittaa ennen kaikkea merivoimat. Valvonta tapahtuu kuuntelemalla meren ääniä merenpohjaan asennettujen tai perässä vedettävien vedenalaisten mikrofonien eli hydrofonien kautta. Vesikuunteluasemalla pyritään paljastamaan aluevesille pyrkivien sukellusveneiden ääniä.

Suomessa vesikuuntelua on harjoitettu ainakin  toisen maailmansodan aikana. Rannikon linnoituksia varustettiin sitä varten 1970-luvun puolivälissä.

## Katso myös
* akustinen tiedustelu
* kaikuluotain

## Lähteet
Papua-Uuden-Guinean lippu

**Papua-Uuden-Guinean lippu** on Papua-Uuden-Guinean kansallistunnus vaakunan, moton ja kansallislaulun ohella. Se otettiin käyttöön 1. heinäkuuta 1971, hieman yli neljä vuotta ennen maan itsenäistymistä. Lipun värit, musta, punainen ja keltainen, ovat maan perinteiset värit. Lipussa esiintyy Etelän risti -tähdistö symboloiden maan sijaintia eteläisellä pallonpuoliskolla sekä lentävä paratiisilintu symboloiden maan trooppisuutta ja monimuotoista luontoa.  Paratiisilintujen heimoon kuuluu 42 poikkeuksellisen koristeellista lintua, joista suuri osa esiintyy vain maan sademetsissä.

## Historialliset liput

Kuva:Flag of Deutsch-Neuguinea.svg|Saksan Uuden-Guinean lippu, joka oli käytössä 1800-luvun lopulta ensimmäiseen maailmansotaan.
Kuva:Flag of the Territory of Papua.svg|Papuan territorion lippu
Kuva:Flag of the Territory of New Guinea.svg|Uuden-Guinean territorion lippu
Kuva:Flag of Papua New Guinea (1970–1971).svg|Papuan ja Uuden-Guinean territorion lippu


## Lähteet
Mysli

**Mysli** () on kaurahiutaleiden ja kuivattujen hedelmien seos, joka nautitaan yleensä maidon tai jogurtin kera. Pääaineiden lisäksi siihen kuuluu yleensä myös muita hiutaleita ja siemeniä, muun muassa maissi- ja vehnähiutaleita ja pähkinöitä sekä mantelilastuja.

Myslin kehitti vuonna 1900 sveitsiläinen tohtori Maximilian Bircher-Benner sairaalapotilaiden ravinnoksi. Bircher-Benner kehitti idean myslistä opiskellessaan lääketiedettä Zürichin yliopistossa kokeillen raakaruoan vaikutuksia kehoon sairastuttuaan itse keltaisuuteen. Hän itse piti sittemmän parantumisensa syynä kehittämäänsä vielä tuolloin nimellä *Apfeldiätspeise* kutsuttua annosta, joka koostui kypsentämättömästä omenasta, pähkinöistä ja kaurahiutaleista, jotka oli sekoitettu veteen, sitruunamehuun ja kondensoituun maitoon. Alkuperäinen resepti oli koostumukseltaan tuorepuuroa. Sveitsistä tuli samaan aikaan suosittu terveysmatkailukohde ja Bircher-Benner avasi vuonna 1904 oman alppimaja-tyylisen parantolansa lähellä Zürichia.

Alun perin mysliä syötiin jokaisen aterian alkupalana ja sittemmin siitä tuli illallinen. Aamupalaksi mysli on kehittynyt vasta myöhemmin.

Maidon kanssa nautittu mysli ei pidä nälkää kovin pitkään, koska sen kylläisyysarvo on sama kuin valkoisella leivällä. 

## Katso myös
* Granola, myslin tapainen ruoka

## Lähteet

## Aiheesta muualla
Mäkihypyn maailmancup 1988–1989

**Mäkihypyn maailmancup 1988–1989** käsitti 23 osakilpailua, joista kolme peruttiin. Ensimmäinen osakilpailu pidettiin Thunder Bayssa Kanadassa 3. joulukuuta 1988 ja viimeinen osakilpailu Planicassa Jugoslaviassa 26. maaliskuuta 1989.

## Maailmancupin kymmenen eniten pisteitä kerännyttä hyppääjää

## Suomalaisten sijoitukset osakilpailuista
### Palkintosijoitukset
*Matti Nykänen 2 voittoa, 3 kolmossijaa
*Risto Laakkonen 1 voitto, 3 kakkossijaa, 1 kolmossija
*Ari-Pekka Nikkola 4 kakkossijaa, 2 kolmossijaa
*Pekka Suorsa 1 kolmossija
### Muut suomalaiset
*Jari Puikkonen 18. 45 pistettä
*Pekka Suorsa 21. 41 pistettä

## Aiheesta muualla
*Tulokset FIS:n sivulla
Himbat

**Himbat** ovat pääasiassa Kunenen alueella Namibian pohjoisosissa ja Angolan lounaisosissa elävä noin 12 000 -henkinen paimentolaiskansa. Himbat kasvattavat pääasiassa nautoja ja vuohia. 

Suuren osan historiastaan himbat ovat eläneet eristyksissä muista kansoista, ja täten säilyttäneet perinteiset kulttuurinsa ja tapansa näihin päiviin saakka. Himbat eivät useinkaan ole tietoisia nykyajan ilmiöistä kuten rahasta, ja harvoin osaavat lukea tai laskea. Pääosa ajasta menee kiertelyyn ja matkaamiseen veden perässä. Himbanaisille ominaista on ihon värjääminen vuohen rasvalla ja okralla suojautuakseen Auringon paahteelta. Tästä johtuu himbanaisten ihon punertava sävy. Himban asema yhteisössä on nähtävissä hänen käyttämistään vuohennahkavaatteista.

Himbat ovat hyvin läheistä sukua hereroille ja puhuvat samaa kieltä. Usein himbat ja hererot katsotaankin yhdeksi kansaksi, vaikka niiden kulttuureissa on merkittäviä eroja.

## Aiheesta muualla

*Himbat näyttävät kyläänsä rahasta 
*Namibia: Hukkuuko himba-heimo
Pavane

**Pavane** (myös **pavan**, **pauan**, **pauane**, **paduan**, **paduane**) on hidas, arvokas, tasajakoinen kulkuetanssi, joka oli suosittu renessanssin Euroopassa 1500–1600-luvuilla niin hoveissa kuin kansan keskuudessa. Tanssin alkuperä on luultavimmin italialainen. Sen parina oli lähes poikkeuksetta kolmijakoinen galliarde, tai se saattoi aloittaa julkiset tilaisuudet sisääntulomusiikkina. Musiikki noudatti tavallisimmin kaavaa ABC, jossa jokainen jakso kerrattiin. 

Pforzheimilainen Johann von Münster vertailee tanssiparia pavane-galliard kronikassa vuodelta 1594: tanssi alkoi parinhaulla, jossa mies kumartaen, hattua nostaen ja kädelle suudellen pyysi naista tanssiin. Hitaan pavanen aikana tunnelma oli pidättäytynyt ja vakava, ja tällöin keskusteluun oli hyvä mahdollisuus. Tanssin toisessa osassa, nopeassa galliardissa, käyttäydyttiin vapaammin, tanssiote saattoi olla läheisempi ja tunnelma riehakkaampi. 

Myöhemmin, erityisesti barokkiaikana pavane oli silloin tällöin myös niin sanotun tanssisarjan osa. Jo renessanssiajan Englannissa sävellettiin myös puhtaaksi instrumentaalimusiikiksi tarkoitettuja pavaneja, joista tuli laulujen rinnalla suosittu keino ilmaista Elisabetin aikakauden muotitunnetta melankoliaa. Esimerkiksi John Dowlandin kuuluisa Lachrimae-sarja sisältää seitsemän pavane-fantasiaa, jotka ovat säilyttäneet ABC-rakenteen mutta eivät enää ole tanssittavissa. 

Nimeä pavane käytetään satunnaisesti myös myöhemmässä musiikissa kuvaamaan hidasta vanhantyylistä kappaletta (muun muassa Gabriel Faurén *[[Pavane (Fauré)|Pavane]]* ja Maurice Ravelin *[[Pavane pour une infante défunte]]*). 

## Aiheesta muualla
SMC

**SMC** voi tarkoittaa seuraavia asioita:
*Pieni Magellanin pilvi (), Linnunradan seuralaisgalaksi
*SMC Lähiörotat, Helsinkiläinen rap-yhtye
*Suzuki Motor Corporation, japanilainen monikansallinen yhtiö
Gödelin epätäydellisyyslause

**Gödelin epätäydellisyyslauseet** ovat Kurt Gödelin vuonna 1931 todistamat kaksi lausetta. Epätäydellisyyslauseen mukaan lukuteorian sisältävä aksiomaattinen järjestelmä on epätäydellinen sillä aina on tosia lauseita, joita ei voi todistaa järjestelmän sisäisillä menetelmillä.

Nämä lauseet tulkitaan usein osoitukseksi siitä, että vastaus Hilbertin toiseen ongelmaan on kielteinen: ei ole olemassa "matematiikan perustaa", täydellistä ja konsistenttia aksiomaattista järjestelmää, joka yksin kattaisi kaiken matematiikan.

## Ensimmäinen epätäydellisyyslause

Gödelin ensimmäinen epätäydellisyyslause sanoo, että mikään ristiriidaton aksioomajärjestelmä T, jonka kaikki todet lauseet voidaan luetella jollakin "tehokkaalla menetelmällä" (olennaisesti: "tietokoneohjelmalla"), ei pysty todistamaan kaikkia tosiasioita luonnollisista luvuista. Siis osa järjestelmän tosista lauseista ei ole todistettavissa järjestelmän sisältä, vaan siihen vaaditaan jotain toista järjestelmää.

Eräs tällainen tosi mutta ei-todistettava lause on **Gödelin lause** ("*G*"), joka sanoo: "*Lause *G* ei ole todistettavissa teoriassa *T*.*" Sitä lausetta ei siis voi todistaa teoriassa *T*, mutta on kyllä mahdollista laajentaa *T* toiseksi teoriaksi T', joka sisältää kaikki järjestelmän *T* lauseet ja enemmänkin (esimerkiksi lauseen *G*) ja jossa lause *G* on todistettava. Ensimmäisen epätäydellisyyslauseen perusteella myös järjestelmässä T' on lauseita, joita siinä itsessään ei voi todistaa (mm. sen oma Gödelin lause).

## Toinen epätäydellisyyslause

Gödelin toinen epätäydellisyyslause osoittaa, että jos jokin ristiriidaton aksioomajärjestelmä pystyy todistamaan tietyt perusasiat luonnollisista luvuista, se ei pysty todistamaan kyseisen aksioomajärjestelmän täydellisyyttä.

## Vastaavia muotoiluja

### Turingin koneen pysähtymisongelma
Epätäydellisyysteoreema on analoginen Turingin koneen pysähtymisongelman kanssa, jonka mukaan ei ole olemassa sellaista ohjelmaa (Turingin konetta) A, joka tarkastaisi toisesta ohjelmasta (Turingin koneesta) B aukottomasti, päättyykö ohjelman B suoritus koskaan. Syynä tähän on se, että jos olisi olemassa ohjelma A, joka tutkii, päättyykö B:n suoritus koskaan siten, että A(B)=1, jos B:n suoritus päättyy ja A(B)=0, muuten, niin olisi mahdollista kehittää toinen ohjelma A', joka jää ikisilmukkaan, jos A(B)=1 ja päättyy, jos A(B)=0. Nyt kuitenkin A'(A') päättyy, jos A' jää ikisilmukkaan ja ei pääty, jos A' ei jää ikisilmukkaan.

### Diskreetin funktion nollakohdan olemassaolo
Ei ole olemassa algoritmia, jolla voitaisiin mielivaltaisesta lukuteoreettisesta kahden luonnollisen luvun funktiosta f(n,x), jonka arvo on luonnollinen luku, tarkastaa, onko olemassa luonnollista lukua N, jolle f(N,x)=0. Useissa epätäydellisyyslauseen todistuksissa luodaan teorioista Gödel-numerointi tämän kaavan luvulle x, joilla ongelma voidaan palauttaa tässä mainittuun muotoon.

## Lähteet

## Aiheesta muualla
*
Dieter Thoma

**Dieter Thoma** (s. 19. lokakuuta 1969 Hinterzarten, Länsi-Saksa) on saksalainen mäkihyppääjä. Koko uransa ajan hän edusti Saksan liittotasavaltaa.

Kaudella 1988–1989 Thoma otti ensimmäisen maailmancupin osakilpailuvoittonsa Thunder Bayn normaalimäessä 19-vuotiaana joulukuussa 1988 ja toisen osakilpailuvoittonsa hän otti Keski-Euroopan mäkiviikolla Oberstdorfin mäestä, sijoittuen loppupisteissä neljänneksi. Maailmancupin kokonaiskilpailussa hän sijoittui kolmanneksi.

Kaudella 1989–1990 Thoma voitti sekä Keski-Euroopan mäkiviikon, jossa jälleen voitto Oberstdorfissa, että lentomäen maailmanmestaruuden Vikersundissa.

Kaudella 1990–1991 Thoma oli kolmas niin maailmancupissa kuin Keski-Euroopan mäkiviikolla.

Kaudeksi 1993–1994 Thoma vaihtoi V-tyyliin ja voitti Lillehammerin olympialaisista normaalimäen pronssia sekä joukkuekilpailun kultaa.

Kauden 1996–1997 Keski-Euroopan mäkiviikolla Thoma sijoittui kolmanneksi, hän voitti avauskilpailun Oberstdorfissa, jossa voitto oli jo kolmas, sekä päätösosakilpailun Bischofshofenissa. Maailmancupin kokonaiskilpailussa hän oli toinen nuoren slovenialaisen Primoz Peterkan jälkeen.

Kaudella 1997–1998 Thoma oli mukana Naganon olympialaisissa Saksan hopeamiehistössä joukkuekilpailussa, samalla kaudella hän hyppäsi lentomäen MM-kilpailuissa Oberstdorfissa pronssia.

Hän lopetti aktiiviuransa kauteen 1998–1999. Thoma voitti urallaan viisi MM-mitalia: yhden kullan (joukkuekilpailu 1999), kaksi hopeaa (joukkuekilpailu 1995, suurmäki 1997) ja kaksi pronssia (joukkuekilpailu 1991 ja 1997).

Dieter Thoman setä Georg Thoma oli maailmanmestari ja olympiavoittaja yhdistetyssä.

## Lähteet
*
Bjarte Engen Vik

**Bjarte Engen Vik** (s. 3. maaliskuuta 1971 Tromssa) on norjalainen uransa lopettanut yhdistetyn hiihtäjä.

Vik voitti 1998 Naganon olympialaisista sekä henkilökohtaisen että joukkuekultamitalin. Lisäksi hän voitti viisi maailmanmestaruutta, joista kolme henkilökohtaista.

Ennen Naganon menestystään Vik joutui monenlaisten kolhujen uhriksi. Hänen solisluunsa muljahti viidesti, jalka meni kerran poikki ja edeltävänä kesänä hänen uusi asuntonsa, johon hän aikaisemmin oli tyttöystävänsä kanssa muuttanut, paloi. Sitä ennen hän joutui lumivyöryyn, mutta pelastui, kun taas hänen maajoukkuetoveriltaan Kristian Hammerilta vääntyi polvi.

## Saavutuksia
*Yhdistetyn maailmancupin voitto 1997–1998 ja 1998–1999
*26 MC-osakilpailuvoittoa
*4 olympialaisten mitalia:
**1994: pronssia henkilökohtaisesta kilpailusta, hopeaa joukkuekilpailusta
**1998: kultaa henkilökohtaisesta ja joukkuekilpailusta
*8 MM-mitalia:
**1993: 4. sija henk.koht. kilpailussa
**1995: 7. henk.koht. kilpailussa, hopeaa joukkuekilpailusta
**1997: kultaa joukkuekilpailusta, hopeaa henk.koht. kilpailusta
**1999: kultaa normaalikilpailusta ja sprintistä, hopeaa joukkuekilpailusta
**2001: kultaa normaali- ja joukkuekilpailusta
*5 Norjan mestaruutta yhdistetyssä (1996-2000)
*Pronssia mäkihypyn Norjan mestaruuskilpailuista

## Lähteet
*
Abhasian lippu

**Abhasian lippu** on Georgiasta irtautuneen, osittain tunnustetun Abhasian tasavallan tunnus. Se otettiin käyttöön 23. heinäkuuta 1992. Lipun suhteet ovat 1:2, ja se koostuu seitsemästä vaakaraidasta, joista neljä on vihreitä ja kolme valkoisia, sekä punaisesta kantonista, jonka keskellä on valkoinen kämmen yläpuolellaan seitsemän viisisakaraista valkoista tähteä.

Avoin kämmen on abhaasien valtion tunnus, joka esiintyy muun muassa jo genovalaisissa merikartoissa 1200–1300-luvuilta; keskiajalla lippu, jossa oli valkoinen kämmen punaisella pohjalla, on saattanut liehua nykyisen Suhumin kaupungin paikalla. Seitsemän tähden sanotaan symboloivan Abhasian seitsemää historiallista aluetta, ja luku seitsemän on myös merkittävä abhaasien mytologiassa ja kulttuurissa. Myös viisisakarainen tähti on muinainen astrologinen symboli. Vihreät ja valkoiset raidat merkitsevät vuorostaan kristinuskon ja islamin rauhaisaa rinnakkaiseloa. 

## Lähteet

## Aiheesta muualla
Jan Boklöv

**Jan Boklöv** (s. 14. huhtikuuta 1966 Malmivaaran kylä, Jällivaara, Ruotsi) on ruotsalainen mäkihyppääjä. 

Boklöv popularisoi mäkihypyn mullistaneen V-tyylin, alkaen hypätä sillä jo vuonna 1985. Hänestä tuli 10. joulukuuta 1988 Lake Placidissa ensimmäinen ruotsalainen, joka on voittanut mäkihypyn maailmancupin osakilpailun. Samalla kaudella 1988–1989 hän voitti myös cupin kokonaiskilpailun. Maailmancupissa hän kilpaili vuosina 1986–1993. Hän voitti urallaan viisi osakilpailua ja saavutti yksitoista palkintosijaa. Yhtään arvokisamitalia hän ei voittanut. Boklövin lempinimi oli "Jällivaaran leija". 

Boklöv sairastaa epilepsiaa ja on Ruotsin television haastattelussa kertonut saaneensa kohtauksen aina illalla kilpailun jälkeen, kun jännitys laukesi.
Mäkihypyn maailmancup 1989–1990

**[[Mäkihypyn maailmancup]]issa 1989–1990** oli 25 osakilpailua. Ensimmäinen osakilpailu pidettiin Thunder Bayssa Kanadassa 3. joulukuuta 1989 ja viimeinen osakilpailu Planicassa Jugoslaviassa 25. maaliskuuta 1990.

## Maailmancupin kymmenen eniten pisteitä kerännyttä hyppääjää

## Suomalaisten sijoitukset osakilpailuista
### Palkintosijoitukset
*Ari-Pekka Nikkola 4 voittoa, 2 kakkossijaa, 4 kolmossijaa
*Risto Laakkonen 1 voitto, 1 kakkossija
*Matti Nykänen 1 kakkossija
### Muut suomalaiset
*Risto Laakkonen 11. 117 pistettä
*Matti Nykänen 19. 55 pistettä
*Jari Puikkonen 37. 19 pistettä
*Anssi Nieminen 43. 8 pistettä
*Vesa Hakala 52. 3 pistettä
*Jarkko Heikkilä 56. 2 pistettä

## Aiheesta muualla
*Tulokset FIS:n sivulla
Abhasian vaakuna

**Abhasian vaakuna** on Georgiasta irtautuneen, osittain tunnustetun Abhasian tasavallan tunnus. Siitä määrätään Abhasian perustuslain artiklassa 10. Se otettiin siten käyttöön 23. heinäkuuta 1992.

Vaakunan kilpi jakautuu pystysuunnassa valkoiseen ja vihreään kenttään. Vaakunassa on kolme kahdeksansakaraista, kullanväristä tähteä, yksi keskellä alhaalla ja kaksi ylhäällä (yksi molemmissa kentissä). Keskelle on kuvattu kultaisena Araš-hevosella ratsastava mies, joka ampuu nuolen tähtiä kohti. Tapahtuma perustuu abhaasien *[[Narts]]*-eepokseen. Vihreä väri symboloi nuoruutta ja elämää, valkoinen taas henkisyyttä. Tähdet edustavat aurinkoa sekä lännen ja idän kulttuurien rinnakkaiseloa.

## Lähteet

## Aiheesta muualla
Pasi (täsmennyssivu)

**Pasi** tarkoittaa seuraavia asioita:

* Pasi, miehen etunimi
* Pasi, Harri Vaalion piirtämä sarjakuva
* Pasi, Panssari-Sisu-sotilasajoneuvon lempinimi
* Pasi, sukunimenä:
** Geeta Pasi (s. 1962), yhdysvaltalainen diplomaatti
** Noora Pasi (s. 2002), suomalainen pesäpalloilija
** Santeri Pasi (s. 2003), suomalainen pesäpalloilija
** Wilhelm Pasi (1838–1894), suomalainen liikemies ja sanomalehtien kustantaja
* Salme Pasi, Joonas Nordmanin sketsihahmo tv-sarjassa Putous.
Yamaha

**Yamaha Corporation** () on suuri japanilainen valmistavan teollisuuden yritys. Yamaha Corporationilla on kolme päätoimialaa, jotka ovat soittimet (pianot, digitaaliset soittimet, puhaltimet, jousisoittimet, lyömäsoittimet ja muut musiikkituotteet), äänentoistolaitteet (myös tietoliikennelaitteet) ja muut tuotteet (elektroniset laitteet, ajoneuvojen sisäosien puuosat, teollisuusautomaatio, golftuotteet, vapaa-ajan tuotteet ja jotkin muut liiketoiminta-alueet). Yamaha Corporation on tunnettu esimerkiksi maailman suurimpana soitinvalmistajana. Yhtiö ylläpitää musiikkikouluja, englannin kielikouluja, lomakiinteistöjä ja golfklubia.

## Historia
Torakusu Yamaha rakensi ensimmäisen urkunsa 12. lokakuuta 1887. Vuonna 1897 hän perusti soitinrakennusyrityksen Nippon Gakki Co. 100&nbsp;000 jenin osakepääomalla Hamamatsussa, Shizuokan prefektuurissa. Nykyinen Yamaha Corporation on tämän yrityksen toiminnan jatkaja. Pianojen rakentamisen yhtiö aloitti vuonna 1900. Tokion pörssiin yhtiö listautui 1949. Vuonna 1954 käynnistetään Yamahan musiikkikoulut. Yhtiön soitinvalmistustausta näkyy yhä yhtiön logossa, jossa on kolme äänirautaa.

Yhtiön johtaja Genichi Kawakami ajoi sota-ajan koneiden valmistuksen myötä moottoripyörien valmistamista yhtiössä. Vuonna 1955 yhtiön moottoripyörädivisioona eriytettiin itsenäiseksi Yamaha Motor Company -yhtiöksi. Urheiluvälineiden valmistus aloitettiin 1958. Ensimmäinen ulkomainen tytäryhtiö perustettiin Meksikoon. Sähköurkujen tuotanto aloitettiin 1959 ja puhallinsoitinten tuotanto 1965. 

Yamaha omisti suuren osan Korgista vuosina 1989–1993. Yamaha osti syntetisaattoreita valmistavan yhdysvaltalaisen Sequential Circuits -yhtiön vuonna 1998 sekä tietokoneisiin musiikkiohjelmistoja valmistavan saksalaisen Steinberg-yhtiön vuonna 2004. 

Itävaltalainen pianotehdas L. Bösendorfer Klavierfabrik GmbH liitettiin osaksi yhtiötä vuonna 2008.

## Yamahan tytäryritykset

* Bösendorfer
* Yamaha Fine Technologies Ltd.
* Yamaha Livingtec Corporation
* Yamaha Metanix Corporation
* Yamaha Pro Audio

## Soittimet
Yamaha on valmistanut pianoja, kosketinsoittimia, huiluja, kitaroita, bassokitaroita, rumpuja ja musiikkiteknologian välineitä: esim. miksereitä, vahvistimia, kaiuttimia ja mikrofoneja.

## Lähteet

## Aiheesta muualla
Martin Schmitt

**Martin Schmitt** (s. 29. tammikuuta 1978 Villingen-Schwenningen, Baden-Württemberg, Saksan liittotasavalta) on saksalainen mäkihyppääjä. Hän on voittanut yhden olympiakullan, neljä maailmanmestaruutta ja kahdesti maailmancupin kokonaiskilpailun.

Schmittin kansainvälinen läpimurto tapahtui vuonna 1997, kun hän voitti pronssimitalin MM-kilpailuista Trondheimista. 1998 Naganon olympialaisissa hän oli mukana joukkuemäestä hopeaa voittaneessa Saksan joukkueessa.

Kausina 1998–1999 ja 1999–2000 Schmitt voitti mäkihypyn maailmancupin kokonaiskilpailun. 1999 Ramsaun MM-kisoissa Schmitt voitti kultaa suur- ja joukkuemäestä. 2001 Lahden MM-kisoissa hän voitti suurmäen ja suurmäen joukkuekilpailun maailmanmestaruuden, hopeaa normaalimäestä ja pronssia normaalimäen joukkuekilpailusta. Vuonna 2002 Schmitt voitti hopeaa lentomäen MM-kilpailuista Harrachovista maanmiehensä Sven Hannawaldin takana sekä kuului joukkuemäen olympiakultaa voittaneeseen Saksan joukkueeseen.

Schmitt oli mukana normaalimäen joukkuekilpailun MM-hopeaa saaneessa Saksan joukkueessa Oberstdorfissa 2005. Liberecin MM-kilpailuissa 2009 hän saavutti Andreas Küttelin jälkeen hopeaa yhden kierroksen mittaiseksi typistyneessä suurmäessä kilpailussa. Vancouverin olympialaisissa 2010 hän sai hopeaa joukkuemäessä. Oslon MM-kisoissa 2011 Schmitt oli mukana Saksan normaalimäen joukkuekilpailun pronssia saaneessa joukkueessa.

Schmitt on 28:lla maailmancupin osakilpailuvoitollaan kauden 2018–2019 jälkeen kaikkien aikojen voittotilastossa seitsemäntenä Nykäsen, Schlierenzauerin, Małyszin, Ahosen, Weißflogin ja Stochin jälkeen.

Schmitt ilmoitti alun perin lopettavansa uransa kauden 2010–2011 päätteeksi, mutta hän pyörsi myöhemmin päätöksensä.

## Maailmancupin osakilpailuvoitot

## Lähteet

## Aiheesta muualla

*
Mäkihypyn maailmancup 1990–1991

**[[Mäkihypyn maailmancup]]issa 1990–1991** oli 26 osakilpailua, joista neljä peruttiin. Ensimmäinen osakilpailu pidettiin Lake Placidissa Yhdysvalloissa 1. joulukuuta 1990 ja viimeinen osakilpailu Strbske Plesossa Tšekkoslovakiassa 30. maaliskuuta 1991.

## Maailmancupin kymmenen eniten pisteitä kerännyttä hyppääjää

## Suomalaisten sijoitukset osakilpailuista
### Palkintosijoitukset
*Ari-Pekka Nikkola 1 voitto, 2 kakkossijaa, 2 kolmossijaa
*Risto Laakkonen 1 kakkossija
*Anssi Nieminen 1 kolmossija
*Vesa Hakala 1 kolmossija
*Raimo Ylipulli 1 kolmossija
### Muut suomalaiset
*Raimo Ylipulli 15. 67 pistettä
*Risto Laakkonen 19. 52 pistettä
*Vesa Hakala 24. 36 pistettä
*Anssi Nieminen 25. 34 pistettä

## Aiheesta muualla
*Tulokset FIS:n sivulla
MDC

**MDC** on yhdysvaltalainen punk-yhtye. Se perustettiin Teksasissa vuonna 1979. MDC soittaa *hardcore punk* -tyylistä musiikkia. Bändin nimenä toimivan lyhenteen merkitystä on muutettu jokaisen levyn julkaisemisen yhteydessä. Nimenä on ollut mm. *Millions of Dead Cops*, *More Dead Cops*, *Millions of Dead Children*, *Multi Death Corporations*, *Millions of Damn Christians* ja *Missile Destroyed Civilisation*.

MDC kritisoi sanoituksissaan usein poliiseja, kapitalismia, homofobiaa ja amerikkalaista kulttuuria.

## Jäsenet
* Dave Dictor – laulu
* Russ Kalita – kitara
* Barry d’live Ward – kitara
* Mike Smith – basso
* Al Schvitz – rummut

## Diskografia
* Millions of Dead Cops (1982)
* Smoke Signals (1986)
* This Blood's for You (1987)
* Metal Devil Cokes (1989)
* Hey Cop!!! If I Had A Face Like Yours... (1991)
* Shades of Brown (1993)
* Magnus Dominus Corpus (2004)
* Mein Trumpf (2017)
Tor Arne Hetland

**Tor Arne Hetland** (s. 12. tammikuuta 1974) on norjalainen valmentaja ja uransa lopettanut maastohiihtäjä. Hiihtourallaan hän oli erikoistunut sprinttimatkoille.

Hetland voitti miesten sprinttihiihdon sekä vuoden 2001 Lahden MM-kisoissa että vuoden 2002 Salt Lake Cityn olympialaisissa. Vuonna 2001 Norjan joukkue otti alun perin hopeaa Suomen joukkueen voittaessa, doping-rikkeen myötä Norja nousi voittajaksi. Vuoden 2003 Val di Fiemmen MM-hiihdoissa hän oli sprintissä kolmas ja vuoden 2005 Oberstdorfin MM-kisoissa toinen. Lahden kisoissa hän kuului lisäksi 4×10 kilometrin viestin voittaneeseen joukkueeseen (Norja oli alun perin hopealla ennen ensimmäisenä maaliin tulleen Suomen hylkäystä doping-käryn myötä) ja Oberstdorfissa hän voitti Tore Ruud Hofstadin parina ensimmäistä kertaa arvokisaohjelmassa olleen parisprintin.

Hetland on osallistunut myös pitemmille hiihtomatkoille voittaen kaksi maailmancupin  osakilpailua: 19. marraskuuta 2005 15 kilometrin perinteisen tyylin kilpailun Beitostølenissä sekä 15. joulukuuta 2007 vapaan tyylin 30 km yhteislähtökilpailun Rybinskissä. Kaikkiaan hänellä on maailmancupin osakilpailuvoittoja yksitoista. Hetland voitti sprintticupin kaudella 2004–2005 ja on sijoittunut sprintticupissa kaikkiaan kuusi kertaa kolmen parhaan joukkoon. Maailmancupin kokonaispisteissä hän on ollut kolmas kausilla 2004–2005 ja 2005–2006.

Kauden 2008–2009 jälkeen Hetland lopetti uransa.

Urheilu-uransa jälkeen Hetland on toiminut hiihtovalmentajana muun muassa Kanadan, Norjan, Saksan ja Sveitsin hiihtomaajoukkueissa. Vuosina 2016–2018 hän toimi Norjan hiihtomaajoukkueen päävalmentajana. 

## Lähteet
* 

### Viitteet
Rovaniemen ammattikorkeakoulu

**Rovaniemen ammattikorkeakoulu** (*RAMK*) oli vuoteen 2013 asti toiminut ammattikorkeakoulu. Toimintansa RAMK aloitti vuonna 1996 ja se vakinaistettiin 1998. Vuoteen 2013 asti ylläpitäjänä toimi Rovaniemen koulutuskuntayhtymä, kunnes ammattikorkeakoulu yhdistettiin osaksi Lapin ammattikorkeakoulua.

Koulutusaloja ammattikorkeakoulussa oli viisi: luonnonvara- ja ympäristöala, matkailu-, ravitsemis- ja talousala, sosiaali-, terveys- ja liikunta-ala, tekniikan ja liikenteen ala sekä yhteiskuntatieteiden, liiketalouden ja hallinnon ala. Koulutusohjelmia oli 20, joista ammattikorkeakoulututkintoon johtaa 11 suomenkielistä ja 3 englanninkielistä, 5 ylempään amk-tutkintoon johtavaa koulutusohjelmaa sekä yksi englanninkielinen erikoistumisopintokokonaisuus.
 
Koulutusalat olivat toimineet kolmella kampuksella. Ounasvaaran kampuksella, lähellä Lapin keskussairaalaa, toimii sosiaali- terveys ja liikunta-ala, Viirinkankaan kampuksella matkailu-, ravitsemis- ja talousala sekä yhteiskuntatieteiden, liiketalouden ja hallinnon alan englanninkielinen koulutusohjelma ja lisäksi Lapin korkeakoulujen perustama Matkailualan tutkimus- ja koulutusinstituutti. Rantavitikan kampuksella, Aurora Borealis -teknologiakeskuksen ja Lapin yliopiston läheisyydessä, toimivat luonnonvara- ja ympäristöala, tekniikan ja liikenteen ala sekä yhteiskuntatieteiden, liiketalouden ja hallinnon ala.

Opiskelijoita Rovaniemen ammattikorkeakoulussa oli noin 3&nbsp;000. Näistä noin 600 oli aikuisopiskelijoita. Henkilöstöä on n. 250.

Rovaniemen ammattikorkeakoulu lakkautettiin 31.12.2013: sen ja Kemi-Tornion AMKin toiminnot yhdistettiin 1.1.2014 alkaen Lapin ammattikorkeakouluksi.
 

Kuva:Ramk.jpg|Kuva Rantavitikan kampuksesta
Kuva:Ramk2.JPG|Kuva Viirinkankaan kampuksesta


## Lähteet
Monokromaattinen säteily

**Monokromaattinen** sähkömagneettinen säteily on säteilyä, joka sisältää vain yhtä aallonpituutta, esimerkiksi monokromaattinen valo sisältää vain yhtä aallonpituutta. Siten sen taajuusjakauma eli spektri on kapea.   Väriaistin kannalta monokromaattinen valo on yksiväristä eli se koostuu vain yhdestä väristä. Esimerkiksi laserin tuottama valo on lähellä monokromaattista valoa. Monokromaattinen valo ei kuitenkaan ole automaattisesti koherenttia vaan riittää, että säteilyn fotonien energia on keskenään yhtä suuri.  Monokromaattisen valolähteen valon väri määräytyy valon tuottamiseen käytettävän materiaalin ominaisuuksista.

## Katso myös
* Laser
* Maser
* Interferometri
* Luminesenssi
Mäkihypyn maailmancup 1992–1993

**[[Mäkihypyn maailmancup]]issa 1992–1993** oli 21 osakilpailua, joista neljä peruttiin. Ensimmäinen osakilpailu pidettiin Falunissa Ruotsissa 5. joulukuuta 1992 ja viimeinen osakilpailu Planicassa Sloveniassa 28. maaliskuuta 1993.

## Maailmancupin kymmenen eniten pisteitä kerännyttä hyppääjää

## Suomalaisten sijoitukset maailmancupissa

Suomalaishyppääjät eivät saavuttaneet kaudella palkintosijoituksia.

*Vesa Hakala 15. 47 pistettä
*Jani Soininen 39. 11 pistettä
*Janne Ahonen 50. 5 pistettä
*Toni Nieminen 50. 5 pistettä
*Janne Väätäinen 59. 1 piste
*Olli Happonen 59. 1 piste

## Aiheesta muualla
*Tulokset FIS:n sivulla
Toinen diadokkisota

**Toinen diadokkisota** käytiin vuosina 319–315 eaa. Aleksanteri Suuren seuraajien eli diadokkien välillä. Sodan jälkeen Kassandros oli kiistaton Makedonian hallitsija. Antigonos I taas hallitsi miltei kokonaan Aleksanteri Suuren valtakunnan itäosaa.

Ensimmäinen diadokkisota loppui sen jälkeen kun hallitsija Perdikkas murhattiin ja Antipatros valittiin uudeksi hallitsijaksi. Virallisesti kuninkaina olivat Aleksanterin vastasyntynyt poika Aleksanteri IV ja veli Filippos III. 

Toinen diadokkisota alkoi, kun Antipatros kuoli vuonna 319 eaa. Ennen kuolemaansa hän nimitti seuraajakseen Polyperkhonin. Antipatroksen poika Kassandros aloitti pian tämän jälkeen sisällissodan Polyperkhonia vastaan. Kassandrosta tukivat Vähän-Aasian hallitsija Antigonos ja Egyptin hallitsija Ptolemaios. Polyperkhon taas sai tuekseen Eumeneen.

Polyperkhon kärsi aluksi tappioita ja joutui pakenemaan Epeirokseen Aleksanteri IV:n kanssa. Epeiroksessa Polyperkhon liittoutui Aleksanteri Suuren äidin Olympiaan kanssa, ja yhteisvoimin he hyökkäsivät Makedoniaan. Heitä vastaan lähti armeija, jota johtivat Filippos III ja hänen vaimonsa Eurydike. Filippoksen armeija jätti kuitenkin kuninkaansa ja siirtyi vastustajien puolelle. Filippos ja Eurydike jäivät Olympiaan vangiksi, ja tämä antoi teloittaa heidät vuonna 317 eaa. Pian tämän jälkeen Kassandros kuitenkin sai kukistettua vastustajansa ja vangitsi Aleksanteri IV:n. Myös Olympias jäi vangiksi ja hänet teloitettiin. Kassandros oli nyt kiistaton Makedonian hallitsija.

Samaan aikaan Eumenes kärsi idässä tappion Antigonosta vastaan. Paraitakenen taistelu vuonna 317 eaa. ja Gabienen taistelu vuonna 316 eaa. loppuivat kumpikin tasatilanteeseen, mutta Eumeneen joukot pettivät hänet ja luovuttivat hänet Antigonokselle.
Vuorovaikutus

**Vuorovaikutus** on kahden tai useamman objektin tai tapahtuman välinen vaikutussuhde, jossa kumpikin osapuoli vaikuttaa toiseen. Vuorovaikutus kuvaa myös kahden tai useamman ihmisen välistä vastavuoroista viestintää, dialogia. 

## Vuorovaikutukset fysiikassa

Fysiikassa eri kappaleiden väliset vuorovaikutukset ilmenevät niiden välillä vaikuttavina voimina. Nykyisen käsityksen mukaan kaikki hiukkasten välillä esiintyvät vuorovaikutukset perustuvat viime kädessä johonkin neljästä perusvuorovaikutuksesta, jotka ovat:
* gravitaatio
* sähkömagneettinen vuorovaikutus
* vahva vuorovaikutus
* heikko vuorovaikutus

Näistä kahdella viimeksi mainitulla on niin lyhyt kantama, että ne ilmenevät vain ydin- ja hiukkasfysiikan ilmiöissä. Kvarkkien välillä vaikuttavaa vuorovaikutusta kutsutaan vahvaksi vuorovaikutukseksi. Se sitoo protonien ja neutronien rakenneosat, kvarkit, ja samalla koko ytimen rakenneosat yhteen.

## Vuorovaikutukset yhteiskuntatieteissä
Yhteiskuntatieteissä vuorovaikutuksella tarkoitetaan ihmisten sosiaalista kanssakäymistä sekä tapaa, jolla he vaikuttavat ja vastaavat toistensa toimintaan. Ihmisten keskinäistä vuorovaikutusta tarkastellaan muun muassa vuorovaikutteisen viestinnän kuten puheviestinnän tieteenalalla.

## Vuorovaikutukset biologiassa

Kaikkein laajimmin ymmärrettynä symbioosilla voidaan viitata kaikkiin lajien välisiin vuorovaikutussuhteisiin, joista on haittaa enintään toiselle osapuolelle. Nämä suhteet luokitellaan tarkemmin neljään luokkaan:

*Mutualismi: molemmat osapuolet hyötyvät toisistaan (+,+ -suhde; vastaa yllä esitettyä suppeampaa symbioosin määritelmää) esim. herkkutatti ja mänty.
*Kommensalismi: toinen osapuoli hyötyy toisesta tuottamatta tälle kuitenkaan haittaa (+,0 -suhde) esim. jäkälä ja mänty.
*Amensalismi: toinen osapuoli aiheuttaa toiselle haittaa hyötymättä tästä kuitenkaan itse (0,- -suhde).
*Loisinta: loinen saa isännästään yksipuolista hyötyä (+,- -suhde) esim. kääpä ja koivu.

## Katso myös
* Synergia

## Lähteet
Mäkihypyn maailmancup 1993–1994

**[[Mäkihypyn maailmancup]]issa 1993–1994** oli 23 osakilpailua, joista neljä peruttiin. Ensimmäinen osakilpailu pidettiin Planicassa Sloveniassa 11. joulukuuta 1993 ja viimeinen osakilpailu Thunder Bayssa Kanadassa 27. maaliskuuta 1994.

## Maailmancupin kymmenen eniten pisteitä kerännyttä hyppääjää

## Suomalaisten sijoitukset osakilpailuista
### Palkintosijoitukset
*Janne Ahonen 1 voitto
### Muut suomalaiset
*Jani Soininen 14. 297 pistettä
*Ari-Pekka Nikkola 16. 266 pistettä
*Janne Väätäinen 18. 237 pistettä
*Tero Koponen 41. 74 pistettä
*Raimo Ylipulli 48. 54 pistettä
*Toni Nieminen 52. 47 pistettä
*Vesa Hakala 57. 41 pistettä
*Kimmo Savolainen 68. 16 pistettä
*Risto Jussilainen 84. 5 pistettä
*Jani Mattila 94. 1 piste

## Aiheesta muualla
*Tulokset FIS:n sivulla
Dvorak-näppäimistö

**Dvorak-näppäinjärjestyksen** suunnittelivat August Dvorak ja William Dealey 1920- ja 1930-luvuilla vaihtoehdoksi yleiselle QWERTY-järjestykselle englannin kielen kirjoittamiseen.

## Yleistä
Dvorak ja Dealey tutkivat kirjainten esiintymistiheyksiä ja käden ominaisuuksia ja suunnittelivat järjestyksen näiden periaatteiden mukaan:
* Kirjaimet on helpompi kirjoittaa vuorotellen eri käden sormilla.
* Paras nopeus ja tehokkuus saavutetaan, kun yleisimmät kirjaimet ja kirjainparit ovat helpoimmat kirjoittaa. Ne tulee sijoittaa suoraan sormien alle käsien perusasennossa.
* Vastaavasti harvinaisimmat kirjaimet pitää sijoittaa alimmalle riville, koska alin rivi on hankalin sormille.
* Oikealla kädellä pitää olla enemmän työtä, koska suurin osa ihmisistä on oikeakätisiä.
* Kirjainpareja on vaikeampi kirjoittaa vierekkäisillä sormilla kuin kauempana toisistaan olevilla.
* Yleensä kirjoittamisen tulisi edetä näppäimistön laidalta keskelle päin. Kokeile kumpi on helpompaa, rummuttaa pöytää pikkusormesta etusormeen päin vai etusormesta pikkusormeen päin. Useimpien ihmisten mielestä ensimmäinen on helpompaa.

## Käyttö suomen kirjoittamiseen

Dvorak-järjestys soveltuu kohtalaisesti myös suomen kirjoittamiseen. Pahimpana haittana on suomessa yleisen L-kirjaimen hankala sijoittelu. Puuttuvat Ä- ja Ö-kirjaimet voi sijoittaa hankaliinkin paikkoihin vakio-Dvorak-järjestystä muuttamatta, koska ne eivät ole yleisimpiä kirjaimia suomessakaan. Esimerkiksi ArkkuDvorak-järjestys säilyttää yleisen Dvorak-järjestyksen sijoittamalla pienet ä- ja ö-kirjaimet samaan näppäimeen. Toinen vaihtoehto on sijoittaa ne muuntonäppäinten taa, esimerkiksi Alt Gr-a:lla ä ja Alt Gr-o:lla ö. Macintoshin vakio-Dvorakilla taas saa ä:n, ö:n ja muiden vokaalien pisteet käyttämällä alt-u:n takana olevaa "kuollutta näppäintä" samaan tapaan kuin suomalaisen QWERTY-näppäimistön oikeassa yläkulmassa olevaa ¨-umlautnäppäintä. Yleinen Dvorak-järjestys on yleensä otettavissa helposti käyttöön vieraillakin tietokoneilla, mikä voi olla perusteena sen käyttöön. Myös paljon englantia kirjoittaville voi yleinen Dvorak-järjestys olla perusteltu valinta.

Erityisesti suomen kirjoittamiseen on suunniteltu erilaisia järjestyksiä, kuten DAS-näppäimistö, Airas-näppäimistö, FW-standard ja SuoRak-näppäimistö. Mahdollisena hankaluutena on saada harvinainen järjestys käyttöön eri käyttöliittymillä tai vierailla koneilla. Monissa Linux-jakeluissa on kuitenkin esiasennettuna Dvorakin ruotsalaiset versiot  Svorak (X11 ja tty) ja Svdvorak (X11), joissa on skandinaaviset vokaalikirjaimet.

## Lähteet

## Aiheesta muualla

* Ohjeita ä- ja ö-kirjainten lisäämiseen Dvorak-näppäimistöön.
* ArkkuDvorak-asettelu, jossa on suomalaiset kirjaimet ä, ö sekä å.
* Ruotsalainen Svorak-järjestys, joka sopii myös suomen kirjoittamiseen.
* Suomalainen DAS-näppäinjärjestys .
Thomas Alsgaard

**Thomas Alsgaard** (s. 10. tammikuuta 1972 Lørenskog, Norja) on norjalainen hiihtäjä, viisinkertainen olympiavoittaja ja kuusinkertainen maailmanmestari. Hän on 190 senttimetriä pitkä ja painaa 82 kilogrammaa.

Thomas Alsgaard tuli tunnetuksi erityisesti hyvänä, teknisesti taitavana luistelutyylin hiihtäjänä. Huipulle hän nousi Lillehammerissa vuonna 1994, kun hän voitti hieman yllättäen vain 22 vuoden ikäisenä olympiakultaa vapaan tyylin 30 kilometrillä.

Alsgaard lopetti maailmancup-uransa kaudella 2003–2004. Joulukuusta 2007 lähtien hän on kilpaillut hiihdossa pitkillä matkoilla ja osallistunut muun muassa Kansainvälisen hiihtoliiton pitkien matkojen maailmancupiin. Alsgaard on myös harrastanut ralliautoilua osallistuen muun muassa Jyväskylän MM-ralliin.

## Saavutukset
### Olympialaiset

***[[Talviolympialaiset 1994|Lillehammer 1994]]**
**14. helmikuuta: kultaa, 30 km (v) 
**17. helmikuuta: 24 sija. 10 km (p)
**22. helmikuuta: hopeaa, 4 × 10 km viesti

***[[Talviolympialaiset 1998|Nagano 1998]]**
**14. helmikuuta: kultaa, 15 km (v) 
**18. helmikuuta: kultaa, 4 × 10 km viesti 

***[[Talviolympialaiset 2002|Salt Lake City 2002]]**
**14. helmikuuta: kultaa 15 km (p) + 15 km (v) 
**17. helmikuuta: kultaa, 4 × 10 km viesti 

### MM-kisat
***[[Hiihdon maailmanmestaruuskilpailut 1995|Thunder Bay 1995]]:**
**17. maaliskuuta: kultaa, 4 × 10 km viesti 

***[[Hiihdon maailmanmestaruuskilpailut 1997|Trondheim 1997]]:**
**21. helmikuuta: pronssia, 30 km (v)
**28. helmikuuta: kultaa, 4 × 10 km viesti 

***[[Hiihdon maailmanmestaruuskilpailut 1999|Ramsau 1999]]:**
**23. helmikuuta: kultaa, 15 km takaa-ajo (v)
**26. helmikuuta: hopeaa, 4 × 10 km viesti
**19. helmikuuta: hopeaa, 30 km (v)

***[[Hiihdon maailmanmestaruuskilpailut 2001|Lahti 2001]]:**
**22. helmikuuta: kultaa, 4 × 10 km viesti 

***[[Hiihdon maailmanmestaruuskilpailut 2003|Val di Fiemme 2003]]:**
**19. helmikuuta: kultaa, 30 km yhteislähtö (p)
**25. helmikuuta: kultaa, 4 × 10 km viesti

### Maailmancupin osakilpailuvoitot

## Lähteet
* 

### Viitteet
Mäkihypyn maailmancup 1991–1992

**[[Mäkihypyn maailmancup]]issa 1991–1992** oli 22 osakilpailua, joista yksi peruttiin. Ensimmäinen osakilpailu pidettiin Thunder Bayssa Kanadassa 1. joulukuuta 1991 ja viimeinen osakilpailu Planicassa Sloveniassa 29. maaliskuuta 1992.

## Maailmancupin kymmenen eniten pisteitä kerännyttä hyppääjää

## Suomalaisten sijoitukset osakilpailuista
### Palkintosijoitukset
*Toni Nieminen 8 voittoa, 1 kakkossija, 2 kolmossijaa
*Ari-Pekka Nikkola 1 kakkossija, 1 kolmossija
### Muut suomalaiset
*Ari-Pekka Nikkola 12. 81 pistettä
*Risto Laakkonen 27. 26 pistettä
*Raimo Ylipulli 39. 14 pistettä
*Vesa Hakala 45. 7 pistettä
*Mika Laitinen 48. 4 pistettä

## Aiheesta muualla
*Tulokset FIS:n sivulla
Neilikkaöljy

**Neilikkaöljy** (Caryophylli) on eteeristä öljyä, jota saadaan tisleenä mausteneilikan (*Eugenia caryophyllata* ja *E. aromatica*) rungosta, lehdistä ja nupuista. Neilikkaöljyn vaikuttava ainesosa on eugenoli, jota se sisältää 90–95&nbsp;%. Neilikkaöljyä käytetään mausteena, rohtona, hammaslääketieteessä, maalausnesteenä ja kalojen nukutusaineena.

Neilikkaöljyn CAS-numero on 8000-34-8.

## Rohtona
Neilikkaöljy tunnetaan parhaiten sen analgeettisistä ja antiseptisistä ominaisuuksista, joiden vuoksi sitä käytetään usein hammassärkyyn.
Yleinen tapa hoitaa hammassärkyä on kostuttaa vanutuppo esimerkiksi oliiviöljyllä laimennettuun neilikkaöljyyn ja asettaa se särkevän hampaan päälle. 

Sitä käytetään myös aknen hoitoon, haavojen puhdistukseen, ruoansulatusvaivoihin ja loisten häätämiseen.

## Muut käyttöalueet
Neilikkaöljyä käytetään myös öljymaalauksessa ja siivouksessa. Sen on väitetty olevan tehokas myrkky hometta vastaan.

Japanilaisten miekkojen puhdistuksessa perinteisesti käytetty *choji* öljy sisältää noin 1&nbsp;% neilikkaöljyä.

## Myrkyllisyys
Neilikkaöljyä pidetään turvallisena vain pieninä määrinä käytettynä. Se on soluja tappava myrkky, jonka yliannostus saattaa aiheuttaa hengenvaarallisia komplikaatioita, kuten maksavaurion. Neilikkaöljyn tappava yliannostus on 3,752 grammaa per ihmisen painokilo. 

## Lähteet

## Aiheesta muualla
*Kyoto Encyclopedia of Genes and Genomes (KEGG): Clove oil 
*ChemBlink: Clove oil
Vegard Ulvang

**Vegard Ulvang** (s. 10. lokakuuta 1963 Kirkkoniemi, Norja) on norjalainen entinen kilpahiihtäjä ja lajinsa moninkertainen arvokisamitalisti. Nykyään hän toimii kansainvälisen hiihtoliiton FIS:n maastohiihtojaoston puheenjohtajana.

## Saavutuksia
***[[Hiihdon maailmanmestaruuskilpailut 1987|1987 Oberstdorfin MM-kisat]]:**
**pronssia (4 x 10 km viesti)
***[[Talviolympialaiset 1988|1988 Calgaryn olympialaiset]]:**
**pronssia (30 km)
***[[Hiihdon maailmanmestaruuskilpailut 1989|1989 Lahden MM-kisat]]:**
**hopeaa (30 km)
**pronssia (15 km)
***[[Hiihdon maailmanmestaruuskilpailut 1991|1991 Val di Fiemmen MM-kisat]]:**
**kultaa (4 x 10 km viesti)
**pronssia (30 km)
***[[Talviolympialaiset 1992|1992 Albertvillen olympialaiset]]:**
**kultaa (10 km)
**kultaa (30 km)
**kultaa (4 x 10 km viesti)
**hopeaa (15 km takaa-ajo)
***[[Hiihdon maailmanmestaruuskilpailut 1993|1993 Falunin MM-kisat]]:**
**kultaa (4 x 10 km viesti)
**hopeaa (30 km)
**pronssia (10 km)
***[[Talviolympialaiset 1994|1994 Lillehammerin olympialaiset]]:**
**hopeaa (4 x 10 km viesti)

## Yksityiselämä
Vegard Ulvang elää avioliitossa Grete Ingeborg Nykkelmon kanssa, joka myös on entinen kansainvälisen tason huippuhiihtäjä.

Vuonna&nbsp;1993 Ulvang nousi julkisuuteen myös urheilu-uransa ulkopuolella kahden häntä kohdanneen ikävän tapauksen johdosta: Hänen ollessaan patikoimassa ystävänsä Vladimir Smirnovin kanssa Mongoliassa viranomaiset pidättivät seurueen epäiltynä paikallisen oppaansa ryöstömurhasta. Useiden päivien kuluttua tilanne laukesi, kun selvisi, että opas oli varastanut seurueelta lentolipun ja paennut Venäjälle, missä miliisi oli pidättänyt hänet.&nbsp;Saman vuoden lokakuussa Ulvangin isoveli Kjetil katosi salaperäisesti ollessaan lenkkeilemässä lumimyrskyssä. Vegard Ulvang osallistui itsekin kahden viikon ajan veljensä etsintöihin; veljeä ei kuitenkaan löydetty ja Vegardin oli lähdettävä takaisin Italiaan harjoittelemaan 1994 olympialaisia varten. Etsinnät lopetettiin kuukauden jälkeen ja 7 kuukautta myöhemmin, kun poliisi aloitti taas etsinnät veli löydettiin hukkuneena lähijärvessä. 

Syksyllä 2011 Vegard Ulvang hiihti norjalaisen retkikunnan mukana etelänavalle. Retkikunta seurasi Roald Amundsenin 100 vuotta aiemmin käyttämää reittiä. Vegard Ulvang ja Harald Dag Jolle saapuivat etelänavalle 14.12.2011 päivälleen 100 vuotta Amundsenin retkikunnan jälkeen 1300 kilometrin hiihdon päätteeksi.

## Lähteet
* Vegard Ulvang FIS:n tietokannassa 
 

## Aiheesta muualla
*Vegard Ulvangin virallinen sivusto
Mäkihypyn maailmancup 1994–1995

**[[Mäkihypyn maailmancup]]issa 1994–1995** oli 24 osakilpailua, joista kolme peruttiin. Ensimmäinen osakilpailu pidettiin Planicassa Sloveniassa 10. joulukuuta 1994 ja viimeinen osakilpailu Oberstdorfissa Saksassa 26. helmikuuta 1995.

## Maailmancupin kymmenen eniten pisteitä kerännyttä hyppääjää

## Suomalaisten sijoitukset osakilpailuista
### Palkintosijoitukset
*Janne Ahonen 1 voitto, 2 kakkossijaa, 3 kolmossijaa
*Toni Nieminen 1 voitto
*Jani Soininen 1 kakkossija, 3 kolmossijaa
*Mika Laitinen 1 kakkossija, 1 kolmossija
*Ari-Pekka Nikkola 1 kolmossija
### Muut suomalaiset
*Toni Nieminen 11. 464 pistettä
*Tero Koponen 47. 49 pistettä
*Risto Jussilainen 54. 34 pistettä
*Kimmo Savolainen 67. 24 pistettä
*Vesa Hakala 67. 24 pistettä
*Tero Turkki 70. 23 pistettä
*Janne Väätäinen 80. 11 pistettä
*Jani Salo 82. 9 pistettä
*Jani Klinga 86. 8 pistettä

## Aiheesta muualla
*Tulokset FIS:n sivulla
Geotekniikka

**Geotekniikka** on tekniikan osa-alue, joka käsittelee maa- ja kallioperän teknisiä ominaisuuksia ja niiden soveltamista maa- ja pohjarakentamiseen. 

Geoteknisessä suunnittelussa mitoitetaan ja määritetään rakennusten ja rakenteiden liittyminen maa- tai kallioperään. Tällaisia rakenteita ovat myös infra-rakenteet kuten esimerkiksi tiet, rautatiet ja putkijohdot. Suunnittelussa määritetään perustamistavat sekä muut maa- ja kalliorakentamiseen liittyvät osa-alueet yhteistyössä muiden rakennushankkeen suunnittelijoiden kanssa. Suunnittelussa määritetään myös tarvittavat maa- ja kallioperän muokkausmenetelmät esimerkiksi kaivamalla, louhimalla, täyttämällä, tukemalla, lujittamalla ja niin edelleen. Geotekninen suunnittelu perustuu geotekniseen mitoitukseen, jossa käytetään hyväksi maa- ja kallioperän tutkittuja teknisiä ominaisuuksia. Suunnittelussa otetaan huomioon muun muassa maan sortumavaara, painuma- ja kantavuusominaisuudet, maakosteus, pohjavesi, routa, maaperän pilaantuneisuus sekä radon. 

Geotekninen suunnittelija on geotekniikkaan perehtynyt asiantuntija, joka on koulutukseltaan ylemmän korkeakoulututkinnon suorittanut diplomi-insinööri, ammattikorkeakoulututkinnon suorittanut insinööri (AMK) tai opistotutkinnon suorittanut insinööri.

## Maalajien tekniset ominaisuudet

Maalajien teknisiin ominaisuuksiin vaikuttaa eniten raekokojakauma, jota tutkitaan seulonnalla (yli 0,063&nbsp;mm:n jakeet) ja areometrikokeella (alle 0,0063&nbsp;mm:n jakeet). Rakeisuus vaikuttaa maalajin lähes kaikkiin ominaisuuksiin kuten tiheyteen, leikkauslujuuteen, vedenläpäisevyyteen, tiivistyvyyteen, kapilaariseen nousuun ja muihin ominaisuuksiin. 

## Kirjallisuutta
* 

## Aiheesta muualla

* Suomen geoteknillinen yhdistys.
* Helsingin kaupungin kiinteistöviraston geotekninen osasto .
* Tampereen yliopiston Tutkimuskeskus Terra.
Jens Weißflog

(1990–1996)

**Jens Weißflog** (s. 21. heinäkuuta 1964 Erlabrunn, Itä-Saksa) on saksalainen entinen mäkihyppääjä, joka edusti ensin Itä-Saksaa ja sitten jälleenyhdistymisen myötä Saksan liittotasavaltaa. Hän on yksi kautta aikain menestyksekkäimmistä mäkihyppääjistä.

Weißflog voitti kaudella 1983–1984 Keski-Euroopan mäkiviikon 19 vuoden iässä. Samana talvena hän voitti lisäksi maailmancupin kokonaiskilpailun ja Sarajevon olympialaisissa normaalimäen kultaa ja suurmäen hopeaa. 

Saksojen yhdistyminen ja V-tyylin kehittyminen eivät estäneet häntä voittamasta vielä olympiakultaa suur- ja joukkuemäestä Lillehammerista 1994. Hän voitti mäkiviikon myös kausina 1984–1985, 1990–1991 ja kaudella 1995–1996, jonka jälkeen päätti uransa.

Weißflog on kerännyt kautta aikain kuudenneksi eniten maailmancupin osakilpailuvoittoja, yhteensä 33 kappaletta. Edellä ovat Gregor Schlierenzauer, Matti Nykänen, Adam Małysz, Janne Ahonen ja Kamil Stoch. 

Nykyään Weißflogilla on hotelli kotikaupungissaan Oberwiesenthalissa. Hän toimii lisäksi mäkihyppykommentaattorina saksalaisella ZDF-televisiokanavalla.

## Lähteet
* Jens Weißflog FIS:n tietokannassa 

### Viitteet

## Aiheesta muualla

* http://www.jens-weissflog.de/